
Es-Selamu alejkum, da vas Allah nagradi na trudu kojeg ulažete. Interesuje me koje mane (fizičke ili psihičke) je zaručnica dužna da kaže budućem mužu? Ukoliko se radi npr. o tome da žena zna ponekada biti u stanju sahibi uzura zbog hemoroida koji su u nerazvijenom stadiju (koji ne utječu na normalne aktivnosti žene, ne stvaraju bol i sl.), da li je dužna da o tome obavijesti budučeg muža?


* 
* 
* 
* 
* 
* 
* 

 
Prijavljivanje mahana ili bolesti kod zaručnika?

Alejkum selam. Obaveza je na velijju (staratelju) ili na zaručnici, a isto tako je obaveza i zaručniku, da objasne ili prijave mahane ili bolesti koje su imali ili imaju trenutno pri sebi, kako bi i prošenik i prošenica bili načisto jedno spram drugog, kako u svom fizičkom, tako i u psihičkom stanju. U suprotnom, skrivanje psihofizičkih mahana i bolesti od strane zaručnika ili zaručnice se smatra varanjem koje nam je vjerom zabranjeno, shodno predaji: „Ko nas vara – nije od nas!“ – a Allah, dž.š., je taj koji pomoći i tevfika daje. (Pogledaj: Fetava el-Ledžna el-Da’ima, 18/62., br.fetve: 20893.)


<http://www.islamlight.net/index.php?option=com_ftawa&task=view&Itemid=31&catid=440&id=5733>


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


